Iarraidh ar réamhrialú ón Tribunal Supremo (an Spáinn) an 24 Iúil 2024 – Randstad España SLU v Administración General del Estado
(Cás C-515/24, Randstad España)
Teanga an cháis: an Spáinnis
An chúirt a rinne an tarchur
Tribunal Supremo
Páirtithe sna príomhimeachtaí
Iarratasóir: Randstad España S.L.U.
Cosantóir : Administración General del Estado
Na ceisteanna a tharchuirtear
An bhfuil riail amhail Artículo 96 Uno.4.º agus 5.º de Ley 37/1992, de 28 de diciembre 1, del Impuesto sobre el Valor Añadido [Airteagal 96, a hAon.4.º agus 5.º Dhlí 37/1992 an 28 Nollaig maidir le Cáin Bhreisluacha] ar dá réir nach féidir aon asbhaint a dhéanamh, ar chaoi ar bith, ar mhéideanna cánach ionchuir arna n-íoc chun earraí agus seirbhísí a fháil amhail imeachtaí spóirt agus iad siúd atá beartaithe chun freastal ar chliaint, d’fhostaithe nó do thríú páirtithe, fiú má chruthaíonn an cáiníocóir go bhfuil baint dhíreach ag na costais sin lena ghníomhaíocht ghnó nó ghairmiúil agus gur tabhaíodh iad chun críoch gnó nó gairmiúil amháin, agus gur úsáid an duine inchánach na hearraí agus na seirbhísí le haghaidh idirbhearta inchánacha agus, cé go bhfuil méid an chaiteachais in-asbhainte chun críoch cánach (cáin ioncaim phearsanta agus cáin chorparáide), i gcomhréir le hAirteagal 168(a) agus leis an gcéad mhír d’Airteagal 176 de Threoir 2006/112/CE ón gComhairle an 28 Samhain 2006 2 maidir leis an gcomhchóras cánach breisluacha?
An bhfuil riail amhail Airteagal 96, a hAon.4.º agus 5.º Dhlí 37/1992 an 28 Nollaig maidir le Cáin Bhreisluacha – lena dtugtar isteach coinníoll lena dteorannaítear feidhmiú an chirt asbhainte, a tháinig i bhfeidhm an lá céanna a tháinig Ríocht na Spáinne isteach san Aontas Eorpach an 1 Eanáir 1986, agus nár foráladh le haon reachtaíocht a bhí i bhfeidhm do theorannú den sórt sin go dtí dáta an aontachais – i gcomhréir le hAirteagal 168(a) agus leis an dara mhír d’Airteagal 176 de Threoir 2006/112/CE ón gComhairle an 28 Samhain 2006 maidir leis an gcomhchóras cánach breisluacha?
____________
1 BOE, núm. 312, 29.12.1992
1 IO L 347, 11.12.2006, lgh. 1–118